stanford-oval/wikipedia huggingface dataset:
ซุปเปอร์แบงค์ ม.รัตนบัณฑิต
มวยสากลสมัครเล่น

ซุปเปอร์แบงค์ยังเป็นนักมวยสากลสมัครเล่น โดยใช้ชื่อจริงขึ้นชก ซึ่งเขาเป็นฝ่ายแพ้คะแนนต่ออนันต์ ป้องเขต ที่จัดขึ้นในรายการศึกวันวีระพล ณ วันที่ 24 เมษายน พ.ศ. 2555 ที่เวทีมวยลุมพินี
ส่วนในเดือนมกราคม พ.ศ. 2558 ซุปเปอร์แบงค์ได้ร่วมชกในรายการ "นักมวยไทยมุ่งสู่โอลิมปิก" ซึ่งเป็นรายการที่รวบรวมเอานักมวยไทยมาชกในรูปแบบมวยสากลสมัครเล่น โดยมีเป้าหมายเพื่อที่จะติดทีมชาติไปชกในโอลิมปิก 2016 ที่ประเทศบราซิล ซึ่งซุปเปอร์แบงค์สามารถชนะเลิศได้ในรุ่น 60 กิโลกรัม หรือไลท์เวท โดยเอาชนะในการชก 3 ยก เพชรมรกต รร.กีฬาโคราช ได้รับเงินรางวัล 2 แสนบาท และได้โอกาสร่วมฝึกกับนักมวยสากลสมัครเล่นทีมชาติไทยร่วมกับนักมวยเดิมที่มีอยู่ เพื่อคัดเป็นตัวแทนเข้าแข่งขันโอลิมปิก 2016 ต่อไป
ต่อมาในปลายเดือนสิงหาคม ปีเดียวกัน ซุปเปอร์แบงค์ได้ติดทีมชาติร่วมชกในรายการมวยสากลสมัครเล่นชิงแชมป์เอเชีย ที่โรงยิมเนเซียม 6 มหาวิทยาลัยธรรมศาสตร์ ศูนย์รังสิต โดยในรอบแรกสามารถเอาชนะ  มานิช เกาชีค นักมวยชาวอินเดียไปได้  2-1 เสียง แต่ในรอบ 8 คนสุดท้าย เป็นฝ่ายแพ้ต่อ โอตกอน ดาไล ดอร์ยัมบู นักมวยชาวมองโกเลียไป 0-3 เสียง
ในเดือนตุลาคม ปีเดียวกัน ในรายการมวยสากลสมัครเล่นชิงแชมป์โลก ที่กรุงโดฮา ประเทศกาตาร์ ซึ่งเป็นรายการคัดเลือกเพื่อไปแข่งขันโอลิมปิก ซุปเปอร์แบงค์ผ่านรอบ 32 คนมาได้ แต่ในรอบ 16 คนสุดท้าย เป็นฝ่ายแพ้ต่อ ลาซาโร อัลบาเรซ นักมวยชาวคิวบาซึ่งเป็นมือวางอันดับหนึ่งและแชมป์เก่าของรุ่นนี้ในรายการนี้ ไปด้วยคะแนน 30-27 ทั้ง 3 เสียง
ในปลายเดือนมีนาคม พ.ศ. 2559 ในรายการคัดเลือกตัวไปโอลิมปิก 2016 เลก 2 ที่เมืองเฉียงอัน ประเทศจีน ซุปเปอร์แบงค์ก็เป็นฝ่ายแพ้ต่อ ดีราช นักมวยชาวอินเดียไป 0-3 เสียง ตกรอบไปเป็นคนแรกของทีมนักมวยไทย และต่อมาในเดือนมิถุนายน ปีเดียวกัน ในการชกในรายการคัดเลือกตัวไปโอลิมปิก 2016 เลกสุดท้าย ที่กรุงบากู ประเทศอาเซอร์ไบจาน ก็ตกรอบ 2
หลังจากนั้น ซุปเปอร์แบงค์ได้กลับไปชกมวยไทยอีกครั้ง โดยเริ่มจากรายการศึกวันทรงชัย ที่เวทีลุมพินี เนื่องจากหมดสัญญาที่ทำไว้กับสมาคมมวยสากลสมัครเล่นแห่งประเทศไทย เป็นระยะเวลา 1 ปี 4 เดือน
เกียรติประวัติ

รางวัล รองนักมวยไทยอาชีพดีเด่นแห่งชาติ ประจำปี 2556 จากการกีฬาแห่งประเทศไทย
รางวัล นักมวยไทยยอดเยี่ยมแห่งปี 2557 เวทีลุมพินี
รางวัล นักมวยไทยอาชีพดีเด่นแห่งชาติ ประจำปี 2557 จากการกีฬาแห่งประเทศไทย
รางวัล นักมวยไทยอาชีพดีเด่น ประจำปี 2558 รางวัลเกียรติยศบุคคลในวงการมวยแห่งชาติ ครั้งที่ 3
สถิติการแข่งขัน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| 26 กุมภาพันธ์ พ.ศ. 2561 | แพ้ |  ก้าวหน้า พี.เค.แสนชัยมวยไทยยิม | ศึก ส.สมหมาย | สนามมวยราชดำเนิน | แพ้คะแนน |  |

| 25 มกราคม พ.ศ. 2561 | ชนะ |  มงคลแก้ว ส.สมหมาย | ศึก ต.ชัยวัฒน์ | สนามมวยราชดำเนิน | ชนะคะแนน |  |

| 6 มกราคม พ.ศ. 2561 | ชนะ |  เมเยอร์ อาร์เธอร์ | เคอร์เนอร์ไทย | กรุงปารีส ประเทศฝรั่งเศส | ชนะคะแนน |  |

| 3 พฤษภาคม พ.ศ. 2560 | แพ้ |  เสกสรร อ.ขวัญเมือง | ศึกเพชรวิทยา | สนามมวยเวทีลุมพินี | แพ้คะแนน |  |

| 22 กุมภาพันธ์ พ.ศ. 2560 | ชนะ |  เพชรน้ำงาม อ.ขวัญเมือง | ศึก ต.ชัยวัฒน์ | เวทีมวยราชดำเนิน | ชนะคะแนน |  |

| 3 สิงหาคม พ.ศ. 2559 | ชนะ |  ฝนหลวง ศิษย์บุญมี | ศึกเพชรวิทยา | เวทีมวยราชดำเนิน | ชนะคะแนน |  |

| 8 มกราคม พ.ศ. 2558 | ชนะ |  เมืองไทย พี.เค.แสนชัยมวยไทยยิม | ศึกวันทรงชัย | เวทีมวยราชดำเนิน | ชนะคะแนน |  |

| 21 กุมภาพันธ์ พ.ศ. 2556 |  |  สิงห์ทองน้อย ป.เตละกุล | ศึกวันทรงชัยมหากุศล | เวทีมวยราชดำเนิน |  |  |

| 24 ธันวาคม พ.ศ. 2555 | ชนะ |  ฤทธิเดช ว.วรรณทวี | ศึกวันสถาปนา 67 ปี เวทีราชดำเนิน | เวทีมวยราชดำเนิน | ชนะคะแนน |  |

| 9 พฤศจิกายน พ.ศ. 2555 | แพ้ |  น้องเบียร์ โชคงามวงศ์ | ศึกเพชรสุภาพรรณเงินล้าน | สนามมวยเวทีลุมพินี | แพ้น็อก |  |

| 11 ตุลาคม พ.ศ. 2555 |  |  สิงห์ทองน้อย ป.เตละกุล | ศึกวันทรงชัย | เวทีมวยราชดำเนิน |  |  |

| 28 กันยายน พ.ศ. 2555 | ชนะ |  นิววังจั่น ปกรณ์พรสุรินทร์ | ศึกเพชรสุภาพรรณ | สนามมวยเวทีลุมพินี | ชนะน็อก | 2  |

| 28 มิถุนายน พ.ศ. 2555 | เสมอ |  ยอดทองไท ป.เตละกุล | ศึกวันทรงชัย | เวทีมวยราชดำเนิน | เสมอ |  |

| 6 มิถุนายน พ.ศ. 2555 | ชนะ |  น้องเบียร์ โชคงามวงศ์ | ศึกวันทรงชัย | เวทีมวยราชดำเนิน | ชนะคะแนน |  |

| 20 มกราคม พ.ศ. 2555 | ชนะ |  รุ่งรัตน์ ต.พิทักษ์กลการ | ศึกขุนศึกตระกูลหยาง | สนามมวยเวทีลุมพินี | ชนะคะแนน |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| 18 มิถุนายน พ.ศ. 2559 | แพ้ |  ฮาคาน เออร์ เซเกอร์ | คัดเลือกตัวไปโอลิมปิก 2016 เลกสุดท้าย | บากู ประเทศอาเซอร์ไบจาน |  |  |

| มิถุนายน พ.ศ. 2559 | ชนะ |  เดวิด กอร์เธียร์ | คัดเลือกตัวไปโอลิมปิก 2016 เลกสุดท้าย |  | ชนะ (เป็นเอกฉันท์) |  |

| ปลายมีนาคม พ.ศ. 2559 | แพ้ |  ดีราช | คัดเลือกตัวไปโอลิมปิก 2016 เลก 2 | เมืองเฉียงอัน ประเทศจีน | แพ้ (เป็นเอกฉันท์) |  |

| ตุลาคม พ.ศ. 2558 | แพ้ |  ลาซาโร อัลบาเรซ | มวยสากลสมัครเล่นชิงแชมป์โลก | กรุงโดฮา ประเทศกาตาร์ | แพ้ (เป็นเอกฉันท์) |  |

| พ.ศ. 2558 | แพ้ |  โอตกอน ดาไล ดอร์ยัมบู | มวยสากลสมัครเล่นชิงแชมป์เอเชีย | โรงยิมเนเซียม 6 มหาวิทยาลัยธรรมศาสตร์ ศูนย์รังสิต | แพ้ (เป็นเอกฉันท์) |  |

| ปลายสิงหาคม พ.ศ. 2558 | ชนะ |  มานิช เกาชีค | มวยสากลสมัครเล่นชิงแชมป์เอเชีย | โรงยิมเนเซียม 6 มหาวิทยาลัยธรรมศาสตร์ ศูนย์รังสิต | ชนะ (ไม่เป็นเอกฉันท์) |  |

| มกราคม พ.ศ. 2558 | ชนะ |  เพชรมรกต รร.กีฬาโคราช | นักมวยไทยมุ่งสู่โอลิมปิก |  |  | 3 |

| 24 เมษายน พ.ศ. 2555 | แพ้ |  อนันต์ ป้องเขต | ศึกวันวีระพล | เวทีมวยลุมพินี | แพ้คะแนน |  |
ระเบียงภาพ

ซุปเปอร์แบงค์ไหว้ครูรำมวย
ขณะดูเชิงมวย
ชัยชนะของซุปเปอร์แบงค์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซุปเปอร์แบงค์ ม.รัตนบัณฑิต
ในศึกวันสถาปนา 67 ปี เวทีราชดำเนิน
เปิดศึกชิงชัยกับฤทธิเดช ว.วรรณทวี
ธงชาติเซเนกัล

| --- | --- |


การใช้: ธงชาติ
สัดส่วนธง: 2:3
ประกาศใช้: 20 สิงหาคม พ.ศ. 2503 (64 ปี)
ลักษณะ: ธงสามสีมีสามแถบแบ่งตามแนวตั้งกว้างเท่ากัน สีเขียว-สีเหลือง-สีแดง กลางแถบสีเขียวนั้นมีรูปดาวห้าแฉกสีเขียว 1 ดวง
 
ธงชาติเซเนกัล เป็นธงสามสีสามแถบแนวตั้งอย่างธงชาติฝรั่งเศส กว้าง 2 ส่วน ยาว 3 ส่วน พื้นธงแบ่งเป็นสีเขียว สีเหลือง และสีแดง เรียงตามลำดับจากด้านคันธง กลางแถบสีเหลืองมีรูปดาวห้าแฉกสีเขียว 1 ดวง เหตุที่ธงมีลักษณะอย่างนี้ก็เนื่องจากได้รับอิทธิพลทางความคิดจากฝรั่งเศส ซึ่งเป็นชาติเจ้าอาณานิคมเดิม ส่วนสีในธงนี้จัดเป็นกลุ่มสีพันธมิตรแอฟริกา เริ่มใช้เมื่อวันที่ 20 สิงหาคม พ.ศ. 2503
ธงชาติเซเนกัลมีที่มาจากธงชาติสหพันธรัฐมาลี ซึ่งก่อตั้งจากดินแดนซูดานของฝรั่งเศสขึ้นในปี พ.ศ. 2502 และได้รับสิทธิปกครองตนเองในปี พ.ศ. 2503 ก่อนจะล่มสลายลงในปีเดียวกันเนื่องจากความไม่ลงรอยทางการเมือง ระหว่างประเทศเซเนกัลกับประเทศมาลี ซึ่งร่วมในสหพันธรัฐดังกล่าว ธงของประเทศนี้มีลักษณะคล้ายธงชาติเซเนกัลในปัจจุบัน แต่ที่กลางธงเป็นรูปคนสีดำ
ธงอาณานิคม 25 พ.ย. 2501 - 4 เม.ย. 2502
ธงชาติสหพันธรัฐมาลี 4 เม.ย. 2502 - 20 ส.ค. 2503
ดูเพิ่ม

ตราแผ่นดินของเซเนกัล
แป็งเซตูโวกอรา ฟราเปเลบาลาฟง
แหล่งข้อมูลอื่น

ธงชาติเซเนกัล ที่ Flags of the World (อังกฤษ)
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย
ธาตุคลาสสิก

ชุดจุลประติมากรรมบุคลาธิษฐานของธาตุทั้งสี่ศิลปะโรโกโก, ทศวรรษ 1760, เครื่องถ้วยเปลือกไข่เชลซี
ธาตุคลาสสิก หมายถึง มโนทัศน์ธาตุดิน น้ำ ลม ไฟ (ชาวกรีกโบราณเพิ่มธาตุอีเทอร์หรือธาตุสวรรค์ด้วย) ซึ่งมีการเสนอเพื่ออธิบายธรรมชาติและความซับซ้อนของสสารทั้งปวงให้อยู่ในสสารอย่างง่าย วัฒนธรรมโบราณกรีก เปอร์เซีย บาบิโลเนีย ญี่ปุ่น ทิเบตและอินเดียมีธาตุเหล่านี้เหมือนกัน บางทีมีธาตุที่ห้าชื่อ ธาตุว่าง (void) ส่วนธาตุตามระบบอู่เซียงของจีนประกอบด้วยไม้ (木) ไฟ (火) ดิน (土) โลหะ (金) และน้ำ (水) อย่างไรก็ดี ความเชื่อของจีนอธิบายในแง่ของพลังงานหรือการเปลี่ยนรูปมากกว่าเป็นชนิดของวัตถุ
ธีโอดอร์ โมเรล

| ธีโอดอร์ โมเรล |
| --- | --- |

เกิด: Theodor Gilbert Morell 22 กรกฎาคม ค.ศ. 1886(1886-07-22) Trais-Münzenberg, Germany
เสียชีวิต: 26 พฤษภาคม ค.ศ. 1948(1948-05-26) (61 ปี) Tegernsee, Bavaria, West Germany
อาชีพ: แพทย์
นายจ้าง: อดอล์ฟ ฮิตเลอร์
มีชื่อเสียงจาก: บริการเป็นแพทย์ส่วนตัวของอดอล์ฟ ฮิตเลอร์
คู่สมรส: Hannelore Moller (สมรส 1920–1948)
ธีโอดอร์ กิลเบิร์ต  โมเรล (22 กรกฎาคม 1886 – 26 พฤษภาคม 1948) เป็นแพทย์ชาวเยอรมันซึ่งเป็นที่รู้จักคือเป็นแพทย์ส่วนตัวของอดอล์ฟ ฮิตเลอร์.โมเรลเป็นที่รู้จักกันเป็นอย่างดีในประเทศเยอรมนีสำหรับการรักษาแบบนอกคอกของเขา.เขาได้ช่วยเหลือฮิตเลอร์เป็นประจำวันในสิ่งที่เขาทำเป็นเวลาหลายปีและอยู่เคียงข้างกับฮิตเลอร์จนถึงช่วงสุดท้ายของยุทธการที่เบอร์ลิน
ธีโอดอร์ โมเรล เป็นแพทย์ที่ได้สั่งจ่ายยาให้กับฮิตเลอร์ทั้งหมดเพื่อที่จะรักษาโรคหลายโรคที่ฮิตเลอร์เป็นอยู่และฮิตเลอร์ก็ทานยาหลายเม็ดต่อวัน ซึ่งยาที่โมเรลได้จ่ายยานั้นจะมีดังต่อไปนี้
Atropa belladonna (2–4 pills with every meal in Koster's Antigaspills, compound containing strychnine, subject of investigation)
อะโทรปีน (extract of seminal vesicles)
Brom-Nervacit (bromide, since August 1941 a spoonful almost every night, to counteract stimulation from methamphetamine and permit sleep)
คาเฟอีน
คาโมมาย
โคเคน และ อะดรีนาลีน (via eyedrops)
อี. โคไล
เอนไซม์
Eukodal or Eukodol (trade name for oxycodone)
Eupaverinum (papaverine, antispasmotic)
Glyconorm (metformin)
เมแทมเฟตามีน (as Pervitin and Vitamultin)
มอร์ฟีน
Mutaflor (pills prescribed to Hitler for flatulence in 1936, the first unorthodox drug treatment from Morell; bacteria extracted from human faeces, see: E. coli)
oxedrine tartrate
โพแทสเซียม โบรไมด์
เพอร์เฟนาซีน (a derivative of Phenazone)
โปรตีน และ ลิพิด มาจากสัตว์ เนื้อเยื่อ และ ไขมัน
โซเดียม บาร์บิทอล
สตริกนิน
ซัลโฟนาไมค์
เทสโทสเตอโรน
วิตามิน
ตำบลนาซาว

| ตำบลนาซาว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Sao
ประเทศ: ไทย
จังหวัด: น่าน
อำเภอ: เมืองน่าน
พื้นที่
 • ทั้งหมด: 16.18 ตร.กม. (6.25 ตร.ไมล์)
ประชากร (2555)
 • ทั้งหมด: 3,580 คน
 • ความหนาแน่น: 221.26 คน/ตร.กม. (573.1 คน/ตร.ไมล์)
รหัสไปรษณีย์ : 55000
รหัสภูมิศาสตร์: 550107
 ส่วนหนึ่งของสารานุกรมประเทศไทย
นาซาว เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอ
อาณาเขต

ทิศเหนือ ติดต่อตำบลบ่อสวก อำเภอเมืองน่าน
ทิศตะวันออก ติดต่อตำบลดู่ใต้ อำเภอเมืองน่าน
ทิศใต้ ติดต่อตำบลทุ่งศรีทองและตำบลน้ำปั้ว อำเภอเวียงสา
ทิศตะวันตก ติดต่อตำบลยาบหัวนา อำเภอเวียงสา
การแบ่งเขตการปกครอง > การปกครองท้องที่

แบ่งการปกครองออกเป็น 7 หมู่บ้าน ได้แก่
หมู่ 1 บ้านนาซาว
หมู่ 2 บ้านสไมย์
หมู่ 3 บ้านนาหิน
หมู่ 4 บ้านก๊อด
หมู่ 5 บ้านนวราษฎร์
หมู่ 6 บ้านดอนคีรี
หมู่ 7 บ้านก๊อดใหม่พัฒนา
การแบ่งเขตการปกครอง > การปกครองส่วนท้องถิ่น

องค์การบริหารส่วนตำบลนาซาวมีพื้นที่ครอบคลุมตำบลนาซาวทั้งหมด
สถานที่สำคัญ

สำนักงานองค์การบริหารส่วนตำบลนาซาว
โรงพยาบาลส่งเสริมสุขภาพตำบลนาซาว บ้านก๊อด
ธาริษา วัฒนเกส

| ธาริษา วัฒนเกส |
| --- | --- |


ผู้ว่าการธนาคารแห่งประเทศไทย
ดำรงตำแหน่ง 8 ตุลาคม พ.ศ. 2549 – 30 กันยายน พ.ศ. 2553
ก่อนหน้า: หม่อมราชวงศ์ปรีดิยาธร เทวกุล
ถัดไป: ประสาร ไตรรัตน์วรกุล
 
ข้อมูลส่วนบุคคล
เกิด: 30 พฤศจิกายน พ.ศ. 2492 (74 ปี)
ลายมือชื่อ: 

ธาริษา วัฒนเกส   (30 พฤศจิกายน 2492 - ) ประธานกรรมการตรวจสอบ และ กรรมการอิสระ บริษัท ปูนซิเมนต์ไทย จำกัด (มหาชน) กรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย อดีตผู้ว่าการธนาคารแห่งประเทศไทย สำเร็จการศึกษาชั้นมัธยมศึกษาตอนปลาย จากโรงเรียนเตรียมอุดมศึกษา เรียนจบเศรษฐศาสตรบัณฑิต เศรษฐศาสตรมหาบัณฑิต จากมหาวิทยาลัยเคโอ กรุงโตเกียว ประเทศญี่ปุ่น และเรียนจบเศรษฐศาสตรดุษฎีบัณฑิต จากมหาวิทยาลัยวอชิงตัน เซนต์หลุยส์ สหรัฐอเมริกา และอบรมหลักสูตรการบริหารระดับสูง  จากมหาวิทยาลัยฮาร์วาร์ด
ดร.ธาริษา วัฒนเกส เริ่มทำงานในธนาคารแห่งประเทศไทย ตั้งแต่ปี พ.ศ. 2518
การดำรงตำแหน่งผู้ว่าการธนาคารแห่งประเทศไทย

ดร.ธาริษา วัฒนเกส ได้รับพระบรมราชโองการโปรดเกล้าฯ แต่งตั้งให้ดำรงตำแหน่งผู้ว่าการธนาคารแห่งประเทศไทย เมื่อวันที่ 8 พฤศจิกายน พ.ศ. 2549 เป็นสตรีไทยคนแรกที่ได้ดำรงตำแหน่งนี้ ผลงานโดดเด่นในระหว่างที่ดำรงตำแหน่ง คือ การพัฒนาระบบการชำระเงินให้ทันสมัย ยังผลให้เกิดระบบการโอนเงินรายใหญ่ที่มีการปรับกระทบยอดหักบัญชีกันทันที (RTGS: Real-Time-Gross-Settlement) เป็นระบบ RTGS ระบบแรกของทวีปเอเชีย ปัจจุบันเรียกว่า BAHTNET
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ต้องรอด

ต้องรอด (ญี่ปุ่น: サバイバル; โรมาจิ: Sabaibaru ทับศัพท์จาก Survival) เป็นการ์ตูนญี่ปุ่น วาดโดยทาคาโอะ ไซโต เริ่มตีพิมพ์เป็นรายสัปดาห์ในนิตยสารโชเน็นซันเดย์ เมื่อปี พ.ศ. 2519 ถึง พ.ศ. 2520 ฉบับรวมเล่มตีพิมพ์และจำหน่ายครั้งแรกโดยสำนักพิมพ์โชกะคุคัง มีความยาวทั้งสิ้น 22 เล่มจบ
ต่อมาในปี พ.ศ. 2544 สำนักพิมพ์ลีดส์ ได้นำกลับมาพิมพ์รวมเล่มอีกครั้ง โดยจัดพิมพ์ให้มีความยาว 10 เล่มจบ และมีฉบับพิเศษเพิ่มขึ้นอีก 1 เล่ม ส่วนในประเทศไทยยุคก่อนระบบลิขสิทธิ์ สำนักพิมพ์วิบูลย์กิจเคยนำมาแปลและตีพิมพ์รวมเล่มในชื่อเรื่อง ผู้รอดตาย ก่อนที่ต่อมาเมื่อเข้าสู่ระบบลิขสิทธิ์ทางสำนักพิมพ์วิบูลย์กิจได้ซื้อลิขสิทธิ์มาแปลและตีพิมพ์ในชื่อเรื่อง ต้องรอด โดยตีพิมพ์มีความยาวทั้งสิ้น 16 เล่มจบ และมีเล่มพิเศษ 1 เล่ม
ในปัจจุบันบริษัทสยามอินเตอร์มัลติมีเดีย ได้เป็นผู้ถือลิขสิทธิ์การตีพิมพ์และจัดจำหน่ายในประเทศไทย ต่อจากสำนักพิมพ์วิบูลย์กิจ โดยตีพิมพ์ทั้งสิ้น 18 เล่มจบ
เนื้อเรื่อง

เรื่องราวของซาโตรุ เด็กหนุ่มนักสำรวจมือสมัครเล่นที่กำลังสำรวจถ้ำกับเพื่อนๆ แต่จู่ๆ ก็เกิดแผ่นดินไหวขึ้นอย่างรุนแรง เมื่อซาโตรุรอดออกมาก็พบว่าโลกที่เขาอาศัยอยู่ พังพินาศเสียหายอย่างหนักและไม่กลับมาเป็นเหมือนเดิมอีกแล้ว แต่เพื่อตามหาครอบครัว เขาจึงต้องมีชีวิตรอดต่อไปให้ได้
แหล่งข้อมูลอื่น

Survivant จาก manga-news.com (ฝรั่งเศส)
หนังสือการ์ตูนเรื่องอื่นของ Takao Saito ผู้วาดต้องรอด
บันได (แก้ความกำกวม)

บันได อาจหมายถึง
บันได สิ่งที่ใช้สำหรับเคลื่อนที่ขึ้นที่สูง
บริษัทบันได บริษัทผลิตของเล่นและเกมของญี่ปุ่น
น็อกเทินส์ โอพัสที่ 9 (ชอแป็ง)

น็อกเทินส์ โอพัสที่ 9 (Nocturnes, Op. 9) เป็นชุดน็อกเทิร์นสามชิ้น แต่งโดยเฟรเดริก ชอแป็งระหว่าง ค.ศ. 1830–1832 เพื่ออุทิศแก่ Marie Pleyel นักเปียโนชาวเบลเยียม น็อกเทิร์นถือว่าเป็นหนึ่งในงานที่เป็นที่รู้จักมากที่สุดของชอแป็งอีกด้วย
Nocturne in E-flat major, Op. 9, No. 2

Nocturne Op. 9, No. 2
Performed by Martha Goldstein on an 1851 Erard piano.
Nocturne Op. 9, No. 2
After Kistner 1833 ed. transcription at Wikisource
ชอแป็งแต่งน็อกเทิร์นนี้ตอนอายุยี่สิบปี


ช่วงเปิด
ช่วง C
ตำบลนาทม (อำเภอทุ่งฝน)

| ตำบลนาทม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Thom
ประเทศ: ไทย
จังหวัด: อุดรธานี
อำเภอ: ทุ่งฝน
พื้นที่
 • ทั้งหมด: 27 ตร.กม. (10 ตร.ไมล์)
ประชากร (2564)
 • ทั้งหมด: 3,593 คน
 • ความหนาแน่น: 133.07 คน/ตร.กม. (344.6 คน/ตร.ไมล์)
รหัสไปรษณีย์ : 41310
รหัสภูมิศาสตร์: 410704
 ส่วนหนึ่งของสารานุกรมประเทศไทย
ตำบลนาทม เป็นตำบลหนึ่งในสี่ตำบลของอำเภอทุ่งฝน จังหวัดอุดรธานี
ประวัติ

วันที่ 25 เมษายน 2510 ตั้งตำบลทุ่งใหญ่ แยกออกจากตำบลสะแบง
วันที่ 29 มิถุนายน 2519 แยกพื้นที่ตำบลทุ่งฝน และตำบลทุ่งใหญ่ จากอำเภอหนองหาน มาตั้งเป็น กิ่งอำเภอทุ่งฝน และให้ขึ้นการปกครองกับอำเภอหนองหาน
วันที่ 26 กรกฎาคม 2520 ตั้งตำบลนาชุมแสง แยกออกจากตำบลทุ่งใหญ่
วันที่ 21 พฤษภาคม 2533 ยกฐานะกิ่งอำเภอทุ่งฝน อำเภอหนองหาน เป็น อำเภอทุ่งฝน
วันที่ 8 พฤศจิกายน 2536 ตั้งตำบลนาทม แยกออกจากตำบลนาชุมแสง
อาณาเขต

ทิศเหนือ ติดต่อกับ ตำบลนาชุมแสง (อำเภอทุ่งฝน)
ทิศตะวันออก ติดต่อกับ ตำบลทุ่งฝน (อำเภอทุ่งฝน)
ทิศตะวันตก ติดต่อกับ ตำบลนาทราย (อำเภอพิบูลย์รักษ์)
ทิศใต้ ติดต่อกับ ตำบลทุ่งใหญ่ (อำเภอทุ่งฝน)
การปกครอง > การปกครองท้องที่

ตำบลนาทมแบ่งการปกครองออกเป็น 6 หมู่บ้านได้แก่
หมู่ที่ 1 บ้านนาทม
หมู่ที่ 2 บ้านนาทม
หมู่ที่ 3 บ้านโนนหนามแท่ง
หมู่ที่ 4 บ้านโนนสวรรค์
หมู่ที่ 5 บ้านช้างใหญ่
หมู่ที่ 6 บ้านช้างน้อย
การปกครอง > การปกครองส่วนท้องถิ่น

ท้องที่ตำบลนาทม ประกอบด้วยองค์กรปกครองส่วนท้องถิ่น 1 แห่ง ได้แก่
องค์การบริหารส่วนตำบลนาทม ครอบคลุมพื้นที่ตำบลนาทมทั้งตำบล
ต้องกล้า

| ต้องกล้า |
| --- | --- |
ประเภท: เรียลลิตีโชว์ไลฟ์ซีรีส์
สร้างโดย: สิงห์ คอร์เปอเรชั่น
เสนอโดย: เศรษฐา ศิระฉายา สัญญา คุณากร
แสดงนำ: 15 ผู้กล้า ไมค์ ภิรมย์พร ภราดร ศรีชาพันธุ์ บอย โกสิยพงษ์ นภ พรชำนิ บุรินทร์ บุญวิสุทธิ์ พงษ์สิทธิ์ คำภีร์ สุรชัย จันทิมาธร บัวขาว บัญชาเมฆ ธงชัย ใจดี ประหยัด มากแสง ทาทา ยัง ชาตรี คงสุวรรณ นิติพงษ์ ห่อนาค อัสนี โชติกุล วสันต์ โชติกุล 
ผู้ประพันธ์ดนตรีแก่นเรื่อง: นิติพงษ์ ห่อนาค (คำร้อง) ชาตรี คงสุวรรณ (ทำนอง)
ดนตรีแก่นเรื่องเปิด: ต้องกล้า - รวม 15 ผู้กล้า
ดนตรีแก่นเรื่องปิด: ต้องกล้า - รวม 15 ผู้กล้า
ผู้ประพันธ์เพลง: ชาตรี คงสุวรรณ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 1
จำนวนตอน: 13
การผลิต
สถานที่ถ่ายทำ: หลายสถานที่
กล้อง: หลายกล้อง
ความยาวตอน: 45 นาที
บริษัทผู้ผลิต: เจ เอส แอล โกลบอล มีเดีย
ออกอากาศ
เครือข่าย: โมเดิร์นไนน์ทีวี
ออกอากาศ: 6 ตุลาคม 2553 (2553-10-06) – 12 มกราคม 2554 (2554-01-12)
ต้องกล้า เป็นรายการเรียลลิตี้โชว์ไลฟ์ ซีรีส์ (Life Series) ของไทย โดยความร่วมมือระหว่าง บริษัท เจ เอส แอล โกลบอล มีเดีย จำกัด และ บริษัท สิงห์ คอร์เปอเรชั่น จำกัด ออกอากาศทางโมเดิร์นไนน์ทีวี ทุกวันพุธ เวลา 22.20-23.15 น. ตั้งแต่วันที่ 6 ตุลาคม พ.ศ. 2553-12 มกราคม พ.ศ. 2554 โดยเป็นการนำซูเปอร์ไอดอลในแวดวงดนตรีและกีฬาจำนวน 15 คน มาร่วมปฏิบัติภารกิจ "คิดดี กล้าทำ" ของแต่ละคน เพื่อสร้างแรงบันดาลใจในการเอาชนะใจตนเองและอุทิศตนเพื่อสังคม
เพลงประจำรายการ "ต้องกล้า" เป็นการทำงานร่วมกันของผู้ร่วมรายการเอง โดยมี นิติพงษ์ ห่อนาค เป็นผู้แต่งคำร้อง และ ชาตรี คงสุวรรณ เป็นผู้ทำดนตรี
รายชื่อผู้กล้าและภารกิจตามลำดับออกอากาศ

| ตอนที่ | วันที่ออกอากาศ | ผู้กล้า | ภารกิจ | หมายเหตุ |
| --- | --- | --- | --- | --- |
| 1 | 6 ตุลาคม 2553 | ซูเปอร์ไอดอล 15 คน | แนะนำภารกิจของแต่ละคน |  |
| 2 | 13 ตุลาคม 2553 | ไมค์ ภิรมย์พร | ไกด์นำนักท่องเที่ยวต่างชาติเยือนแดนอีสาน โดยสื่อสารเป็นภาษาอังกฤษ |  |
| 3 | 20 ตุลาคม 2553 | ภราดร ศรีชาพันธุ์ | ใช้ชีวิตบนวีลแชร์ และฝึกตีเทนนิสวีลแชร์ |  |
| 4 | 27 ตุลาคม 2553 | บอย โกสิยพงษ์ นภ พรชำนิ | สัมผัสชีวิตชาวนาเพื่อจัดทำละครวิทยุ | ละครวิทยุ "ชีวิตผิดเลน" กระจายเสียงทางคลื่นซี้ดเอฟเอ็ม ในเดือนพฤศจิกายน 2553 |
| 5 | 10 พฤศจิกายน 2553 | บุรินทร์ บุญวิสุทธิ์ | ปลูกป่าชายเลนด้วยตัวเอง | วันที่ 3 พ.ย. 2553 งดออกอากาศ |
| 6 | 17 พฤศจิกายน 2553 | พงษ์สิทธิ์ คำภีร์ สุรชัย จันทิมาธร | ผู้จัดการทีมฟุตบอลอาชีพ หนองคาย เอฟที |  |
| 7 | 24 พฤศจิกายน 2553 | บัวขาว บัญชาเมฆ | เล่นลิเก |  |
| 8 | 1 ธันวาคม 2553 | ธงชัย ใจดี ประหยัด มากแสง | สอนลูกชายเรียนรู้ความลำบาก |  |
| 9 | 8 ธันวาคม 2553 | ทาทา ยัง | สัมผัสชีวิตในเกาะร้างอย่างสันโดษ |  |
| 10 | 15 ธันวาคม 2553 | ชาตรี คงสุวรรณ | เล่นดนตรีเปิดหมวกที่ประเทศญี่ปุ่น |  |
| 11 | 29 ธันวาคม 2553 | นิติพงษ์ ห่อนาค | เล่นโขนนางลอย รับบททศกัณฐ์ | วันที่ 22 ธ.ค. 2553 งดออกอากาศ |
| 12 | 5 มกราคม 2554 | อัสนี โชติกุล วสันต์ โชติกุล | ถ่ายภาพตามแนวคิด (อัสนี) วาดภาพเหมือน (วสันต์) |  |
| 13 | 12 มกราคม 2554 | ซูเปอร์ไอดอล 15 คน | ย้อนรอยภารกิจสร้างแรงบันดาลใจ |  |
แหล่งข้อมูลอื่น

รายการ ต้องกล้า เก็บถาวร 2010-10-26 ที่ เวย์แบ็กแมชชีน
กูฟ

| MS-07B กูฟ > ข้อมูลทั่วไป |
| --- | --- |
ประเภท: โมบิลสูทภาคพื้นดินรุ่นผลิตจำนวนมาก
ความสูง: 18.2 เมตร
น้ำหนัก: 58.5 ตัน (พื้นฐาน)  75.4 ตัน (เต็มพิกัด)
เกราะ: โลหะผสมเหล็กกล้าแข็งพิเศษ
กำลังเครื่อง: 1034 กิโลวัตต์
อุปกรณ์: ปืนกลติดนิ้ว 75 มม. ฮีทร็อด ดาบความร้อน โล่ ปืนกล 120 มม. บาซูก้า 280 มม.
นักบินสำคัญ: รัมบะ ราล วิช โดนาฮิว
ด ค ก
กูฟ (ญี่ปุ่น:グフ ; อังกฤษ:Gouf) เป็นรุ่นของโมบิลสูทซึ่งเป็นมีบทบาทสำคัญในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้ม และได้รับการออกแบบโดยคุนิโอะ โอคาวาระ
บทบาทในเรื่อง

กูฟเป็นโมบิลสูทของอาณาจักรซีอ้อนในช่วงสงครามหนึ่งปี พัฒนาโดยบริษัทซีโอนิคให้สามารถต่อสู้บนโลกได้อย่างมีประสิทธิภาพมากกว่าซาคุทูว์ภาคพื้นดินโดยนอกจากถอดอุปกรณ์ที่ไม่จำเป็นต่อการสู้รบบนโลกออกไปแล้วยังปรับปรุงโครงสร้างใหม่จนมีน้ำหนักเบาและคล่องตัวยิ่งกว่าซาคุทูว์ภาคพื้นดิน ที่ขาทั้งสองข้างยังติดท่อขับดันไว้เพื่อให้สามารถกระโดดกลางอากาศได้สูงกว่าซาคุทูว์ ลักษณะภายนอกของกูฟจะคล้ายกับซาคุทูว์ แต่ไหล่ทั้งสองข้างจะเป็นหนามแหลมขนาดใหญ่ กูฟทุกเครื่องจะติดเขาเสาอากาศไว้ที่หน้าผากซึ่งซาคุทูว์จะติดเขานี้ไว้กับเครื่องจ่าฝูงเท่านั้น กูฟรุ่นที่เป็นที่รู้จักกันแพร่หลายที่สุดก็คือ MS-07B ซึ่งเป็นโมบิลสูทรุ่นแรกของซีอ้อนที่ติดตั้งอาวุธไว้ในตัว โดยนิ้วทั้งห้าที่มือซ้ายของกูฟเป็นปืนกล 75 มม. และที่แขนขวาติด ฮีทร็อด ซึ่งเป็นแส้โลหะสำหรับใช้ฟาดหรือรัดศัตรูและสามารถปล่อยกระแสไฟฟ้าได้ กูฟยังใช้อาวุธมือถือเป็นดาบความร้อนกับโล่สำหรับป้องกันตัว และสามารถใช้ปืนกลกับบาซูก้าของซาคุทูว์ได้
ในโมบิลสูทกันดั้ม กูฟเครื่องแรกที่ปรากฏเป็นโมบิลสูทประจำตัวของรัมบะ ราล หัวหน้ากองร้อยซึ่งเป็นหนึ่งในเอซของซีอ้อนผู้มีฉายา ดาวยักษ์สีน้ำเงิน ซึ่งในการต่อสู้กับกันดั้มของอามุโร่ เรย์นั้น สมรรถนะของกูฟและฝีมือของรัมบะ ราลก็ทำให้อามุโร่ต้องประสพความพ่ายแพ้มาแล้ว แต่ในที่สุดอามุโร่ก็สามารถทำลายกูฟได้ด้วยพลังที่เหนือกว่าของกันดั้ม ในภายหลัง กูฟได้รับการผลิตจำนวนมากเป็นระยะเวลาสั้นๆก่อนที่ซีอ้อนจะหันไปใช้งานดอมของบริษัทซิมมัดแทน
กูฟคัสตอม

| MS-07B-3 กูฟคัสตอม > ข้อมูลทั่วไป |
| --- | --- |
ประเภท: โมบิลสูทภาคพื้นดิน
ความสูง: 18.2 เมตร
น้ำหนัก: 58.5 ตัน (พื้นฐาน)  77.6 ตัน (เต็มพิกัด)
เกราะ: โลหะผสมเหล็กกล้าแข็งพิเศษ
กำลังเครื่อง: 1034 กิโลวัตต์
อุปกรณ์: ปืนกลแก็ตลิ่ง 35 มม. ฮีทร็อด ดาบความร้อน โล่(ติดตั้งปืนกลแก็ตลิ่ง 75 มม.)
นักบินสำคัญ: โนริส แพคคาร์ด
ด ค ก
มีอีกชื่อว่า B3กูฟ ปรากฏตัวครั้งแรกในโอวีเอ โมบิลสูทกันดั้ม 08th ทีม ออกแบบโดยฮาจิเมะ คาโทกิ กูฟคัสตอมแก้ไขจุดอ่อนของกูฟที่ใช้อาวุธแบบติดตั้งภายในซึ่งเน้นการต่อสู้ในระยะใกล้เป็นหลักทำให้สามารถปฏิบัติการในภารกิจต่างๆได้จำกัด กูฟคัสตอมจึงเปลี่ยนอาวุธมาใช้อาวุธมือถือมากกว่าเดิมและสามารถต่อสู้ในระยะไกลได้ดีขึ้น มือซ้ายของกูฟคัสตอมเป็นมือจับเหมือนโมบิลสูททั่วๆไปและใช้ปืนกลแก็ตลิ่ง 35 มม.แทนมือปืนกลติดนิ้วของแบบเดิม ฮีทร็อดยังเปลี่ยนจากแบบแส้ไฟฟ้าไปเป็นแบบสายเคเบิลติดตะขอที่มีความยาวมากกว่าเดิม ซึ่งแบบนี้จะไม่สามารถใช้ฟาดหรือรัดศัตรูได้ แต่จะใช้ตะขอที่ส่วนปลายจับศัตรูแล้วใช้ไฟฟ้าโจมตีโดยตรง โล่ของกูฟคัสตอมจะติดปืนกลแก็ตลิ่ง 75 มม.ไว้ซึ่งสามารถปลดทิ้งได้เมื่อยิงจนกระสุนหมดเพื่อไม่ให้เป็นน้ำหนักถ่วง
ในโมบิลสูทกันดั้ม 08th ทีม กูฟคัสตอมเป็นโมบิลสูทประจำตัวของโนริส แพคคาร์ดซึ่งใช้ในการต่อสู้จนกระทั่งถูกกันดั้ม Ez8ทำลาย
รูปแบบอื่นๆ > YMS-07A กูฟรุ่นต้นแบบ

ปรากฏตัวในดีไซน์ต้นฉบับ โมบิลสูทวาริเอชัน เป็นรุ่นต้นแบบของกูฟที่ยังไม่มีท่อขับดันที่ส่วนขา ออกแบบโดยคุนิโอะ โอคาวาระ
รูปแบบอื่นๆ > MS-07A กูฟรุ่นแรก

ปรากฏตัวในดีไซน์ต้นฉบับ โมบิลสูทวาริเอชัน เป็นกูฟรุ่นแรกเริ่มผลิต โครงสร้างหลักเป็นแบบเดียวกับ MS-07B แต่ไม่มีฮีทร็อดและมือปืนกลจึงใช้ปืนของซาคุทูว์เป็นอาวุธหลัก ออกแบบโดยคุนิโอะ โอคาวาระ
รูปแบบอื่นๆ > MS-07B กูฟเครื่องเฉพาะมา คุเบะ

ปรากฏตัวในดีไซน์ต้นฉบับ โมบิลสูทวาริเอชัน เป็นกูฟประจำตัวของร้อยเอกมา คุเบะ คุณสมบัติไม่ต่างจากรุ่นปกติ แต่แต่งภายนอกให้ดูคล้ายกับเกราะของอัศวินในยุคกลาง โดยเขาอากาศที่หน้าผากก็ย้ายไปเป็นส่วนปลายแหลมของหมวกด้วย ออกแบบโดยคุนิโอะ โอคาวาระ
รูปแบบอื่นๆ > MS-07C-3 กูฟรุ่นติดตั้งอาวุธหนัก

ปรากฏตัวในดีไซน์ต้นฉบับ โมบิลสูทวาริเอชัน เป็นกูฟที่ปรับปรุงอาวุธให้เหมาะกับการต่อสู้ในระยะไกลมากขึ้น โดยเปลี่ยนมือทั้งสองข้างเป็นมือปืนกลติดนิ้ว 85 มม.และมีตลับกระสุนที่ใหญ่กว่าเดิมซึ่งกูฟรุ่นติดตั้งอาวุธหนักจะเก็บตลับกระสุนสำรองไว้ที่เอว ที่หน้าผากยังติดปินกล 30 มม.ไว้ป้องกันตัวและเพิ่มท่อขับดันที่ขาเพื่อไม่ให้ความเร็วลดลง กูฟรุ่นติดตั้งอาวุธหนักส่วนใหญ่จะประจำการในทวีปยุโรป ออกแบบโดยคุนิโอะ โอคาวาระ
รูปแบบอื่นๆ > MS-07C-5 กูฟรุ่นต้นแบบทดลอง

ปรากฏตัวในดีไซน์ต้นฉบับ โมบิลสูทวาริเอชัน เป็นกูฟที่บริษัทซิมมัดดัดแปลงเพื่อใช้ทดสอบระบบของ MS-09 ดอมโดยติดท่อขับดันที่ขาเพิ่มและใช้ดาบความร้อนแบบเดียวกับดอม ออกแบบโดยคุนิโอะ โอคาวาระ
รูปแบบอื่นๆ > MS-07H กูฟรุ่นทดลองบิน

ปรากฏตัวในดีไซน์ต้นฉบับ โมบิลสูทวาริเอชัน เป็นกูฟที่ได้รับการดัดแปลงเพื่อให้สามารถบินได้ โดยติดแบ็คแพ็คสำหรับควบคุมทิศทางกลางอากาศเข้าไปและติดเครื่องยนต์เจ็ตไว้ที่ขาทั้งสองข้าง มือทั้งสองข้างของรุ่นนี้จะเป็นปืนกลติดนิ้ว 75 มม.และมีตลับกระสุนขนาดใหญ่เหมือนกูฟรุ่นติดอาวุธหนัก กูฟรุ่นทดลองบินเป็นรุ่นที่มีปัญหามากที่สุดและได้รับการแก้ไขจนกระทั่งรุ่น MS-07H-4 ซึ่งใช้เครื่องยนต์แบบใหม่ได้เกิดขัดข้องและระเบิดกลางอากาศขณะทดสอบ ทำให้โครงการนี้ถูกระงับไป แต่กระนั้นในอะนิเมะภาคโมบิลสูทเซต้ากันดั้มก็ยังมี MS-07H ที่ใช้งานโดยสหพันธ์โลกปรากฏตัวในการต่อสู้ที่จาบุโร ออกแบบโดยคุนิโอะ โอคาวาระ และในภาคโมบิลสูทกันดั้ม 08th ทีมก็ยังมี MS-07H8 ซึ่งเป็นรุ่นปรับปรุงที่ใช้รูปแบบของ MS-07B-3 แทนออกมาด้วย ซึ่งรุ่นนี้ออกแบบโดยฮาจิเมะ คาโทกิ
รูปแบบอื่นๆ > OMS-07RF RFกูฟ

ปรากฏตัวในดีไซน์ต้นฉบับ โมบิลสูทกันดั้ม F90 เป็นโมบิลสูทของกองกำลังโอลด์โมบิลที่ใช้โครงสร้างแบบเดียวกับกูฟแต่ใช้วิทยาการของสมัยใหม่โดยได้รับความช่วยเหลือจากกลุ่มครอสโบนแวนการ์ด อักษร RF ในชื่อมาจากคำว่า ReFined ซึ่งแปลว่าปรับแต่ง ลักษณะภายนอกของ RFกูฟจะคล้ายกับกูฟมาก แต่มีพลังต่อสู้สูงกว่า RGM-89 เจกันของสหพันธ์โลกเสียอีก RFกูฟสามารถใช้งานได้ทั้งบนโลกและในอวกาศและเปลี่ยนดาบความร้อนเป็นบีมซอร์ดและส่วนปลายของฮีทร็อดจะเป็นปล่อยบีมออกมาเพื่อใช้โจมตีศัตรูได้
ดูเพิ่ม

รายชื่อหุ่นยนต์ใน Universal Century